Šis priekšlikums izriet no Savienības 2019. gada budžeta.

Turklāt, ņemot vērā pieredzi, kas gūta saistībā ar JNI īpašā piešķīruma resursu pieaugumu, kura dēļ programmas tika plaši grozītas, tādējādi no Eiropas Sociālā fonda (“ESF”) piešķirot līdzekļus, kas būtu līdzvērtīgs atbalstam no īpašā piešķīruma JNI, ES līdztiesīgie likumdevēji Komisiju lūdza ierosināt veicinošus pasākumus, kas nodrošinātu ātru JNI papildu resursu plānošanu 2019. gadā, lai netiktu kavēts vispārējais 2014.–2020. gada programmu ieviešanas temps. Tādēļ ar priekšlikumu tiek ieviesti attiecīgi noteikumi, kas izpildītu šo prasību.

(3)2019. gadā papildu resursi EUR 99 573 877 apmērā un 2011. gada cenās 2014. –2020. gada daudzgadu finanšu shēmas ietvaros tiek finansēti no vispārējās rezerves saistībām.

Ar priekšlikumu tiek ieviesti arī noteikumi, kas vienkāršo papildu resursu plānošanu dalībvalstīs. Ņemot vērā, ka 2014. –2020. gada darbības programmu ieviešana ir progresējusi, un ņemot vērā juridisko prasību, ka attiecīgā ESF atbalstam ir jābūt vismaz līdzvērtīgam īpašajam piešķīrumam JNI, ir nepieciešams nepieļaut iespējamu ESF atbalsta samazinājumu citām politikas jomām un pasākumiem, kas neietilpst JNI. Tāpēc priekšlikums 92. panta 5. punktu papildina ar otro daļu, ar kuru dalībvalstīm tiek atļauts līdz 50 % no papildu resursiem īpašajam piešķīrumam JNI pārvirzīt uz ESF, tādējādi nodrošinot attiecīgā ESF mērķinvestīciju, kā prasīts Regulas (ES) Nr. 1304/2013 22. pantā.

(5)Ņemot vērā, ka programmas, ar kurām atbalsta JNI, steidzami jāgroza, lai papildu resursus īpašajam piešķīrumam JNI ietvertu vēl pirms 2019. gada beigām, šai regulai spēkā būtu jāstājas nākamajā dienā pēc tās publicēšanas Eiropas Savienības Oficiālajā Vēstnesī.

(6)Tāpēc Regula (ES) Nr. 1303/2013 būtu attiecīgi jāgroza,

IR PIEŅĒMUŠI ŠO REGULU.

1. pants

Regulu (ES) Nr. 1303/2013 groza šādi:

(1)regulas 91. panta 1. punktu aizstāj ar šādu:

“1. Resursi ekonomiskajai, sociālajai un teritoriālajai kohēzijai, kas pieejami budžeta saistībām 2014.–2020. gadam, ir EUR 330 081 919 243 2011. gada cenās saskaņā ar VI pielikumā doto sadalījumu pa gadiem, un EUR 325 938 694 233 no šīs summas ir kopējie resursi, kas piešķirti ERAF, ESF un Kohēzijas fondam, un EUR 4 143 225 010 ir īpašs piešķīrums JNI. Kas attiecas uz plānošanu un vēlāku iekļaušanu Savienības vispārējā budžetā, ekonomiskajai, sociālajai un teritoriālajai kohēzijai atvēlēto resursu summu indeksē par 2 % gadā.”;

(2)regulas 92. panta 5. punktu aizstāj ar šādu:

“5. JNI atvēlētie resursi ir EUR 4 143 225 010 no īpašā piešķīruma JNI, no kuriem EUR 99 573 877 ir papildu resursi 2019. gadam. Tie tiek papildināti ar ESF mērķinvestīciju saskaņā ar Regulas (ES) Nr. 1304/2013 22. pantu.

Dalībvalstis, kuras saskaņā ar pirmo daļu saņem papildu resursus no īpašā piešķīruma JNI 2019. gadam, var pieprasīt līdz 50 % no papildu resursiem īpašajam piešķīrumam JNI pārvirzīt uz ESF, tādējādi nodrošinot attiecīgā ESF mērķinvestīciju, kā prasīts Regulas (ES) Nr. 1304/2013 22. pantā. Šāda pārvirzīšana notiek uz to reģionu kategorizācijai atbilstoša reģiona attiecīgajām kategorijām, kas ir tiesīgi uz JNI paredzēta īpašā piešķīruma palielinājumu. Dalībvalstis pārvirzījumu pieprasa, iesniedzot programmas grozījumu prasību saskaņā ar šīs regulas 30. panta 1. punktu. Iepriekšējos gados piešķirtos resursus pārvirzīt nav iespējams.

Otro daļu piemēro jebkādiem JNI paredzēta īpašā piešķīruma papildu resursiem, kas resursus palielina virs EUR 4 043 651 133.”;

(3)VI pielikumu aizstāj ar šīs regulas pielikuma tekstu.

2. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

Briselē,

Eiropas Parlamenta vārdā — Padomes vārdā — priekšsēdētājs priekšsēdētājs



TIESĪBU AKTA PRIEKŠLIKUMA FINANŠU PĀRSKATS

1.PRIEKŠLIKUMA/INICIATĪVAS KONTEKSTS